paragraph_text: Za Hajduk je odigrao 375 utakmica i postigao 173 gola, od čega 47 u 194 službene utakmice i 126 u 181 prijateljskoj. Za jugoslavensku reprezentaciju je zaigrao 6 puta, postigavši dva pogotka. Prvi je put zaigrao 19. studenoga 1961. godine u prijateljskoj utakmici protiv Austrije (2:1), i posljednji puta 14 prosinca 1961 u Tel Avivu protiv Izraela (2:0). Njegov najdraži prvenstveni zgoditak bio je i prvi prvenstveni zgoditak na uttakmici koja se igrala protiv Vojvodine u Splitu 9. ožujka 1958, kada je njegovim pogotkom glavom Hajduk pobijedio s 1:0. Centrirao mu je oštro Jole Vidošević, a Zvonko se bacio za loptom i glavom je ubacio u mrežu. Te sezone taj zgoditak bio mu je jedini u 8 nastupa, a s njim bili dres još su branili Jurić na golu, Brkljača, Radović, Krstulović, njegov brat Ivo, Garov, Kragić, Papec, spomenuti Vidošević i Šenauer.